[ca] Aquest Treball de Final de Grau mostra el procés de creació i implantació d'una interfície de comunicació entre el Sistema OBD (On Board Diagnostics) d'un vehicle i un sistema d'adquisició de dades. Per a mostrar-ho, primerament es realitza una introducció al marc teòric on s'explica el sistema de comunicació utilitzat, el CANbus (Controller Area Network), la seva extensió CAN FD (CAN Flexible Data-rate) i el funcionament del sistema OBD-II. A l'hora de dissenyar la interfície, s'ha fet una descripció del hardware utilitzat, el PCAN-Router FD, així com una explicació del funcionament general de la interfície, per a més endavant explicar-ho detalladament en les tres parts que es divideix el codi programat en llenguatge C++: el mòdul de configuració, el mòdul d'enviament de peticions i la gestió de les respostes. El mòdul de configuració llegeix trames enviades per comunicació sèrie des d'un terminal, en aquest cas un ordinador, utilitzant un fitxer de text en format JSON i un programa de Python per a llegir-lo i enviar-lo. El mòdul d'enviament de peticions realitza la funció d'enviar els codis per a obtenir la informació del sistema OBD a una freqüència determinada. Aquesta freqüència, de la mateixa manera que els codis, els identificadors de missatges i un temps d'espera per a començar a enviar, són paràmetres configurats per l'usuari que es guarden a la memòria no volàtil del PCANRouter FD. La gestió de respostes, s'encarrega d'analitzar les trames enviades des del sistema OBD del vehicle i transformar-les de CAN a CAN FD, per a poder unir, en cas que sigui necessari, una resposta enviada en diferents trames. Abans de fer la implantació a un vehicle real, s'ha realitzat una verificació de l'enviament de peticions utilitzant el software de visualització de trames de CAN PCAN view, per a després fer una simulació de funcionament utilitzant el mateix software i afegint una placa d'Arduino MKRZERO amb un codi implementat que emula la comunicació CAN del sistema OBD per a posteriorment realitzar un assaig en vehicle en condicions reals i fer una anàlisi dels resultats obtinguts. Amb els resultats obtinguts, la conclusió extreta la interfície funciona de manera correcta i pot servir com a codi font per a futures millores.

[en] This Final Degree Thesis shows the process of creating and implementing a communication interface between the OBD System (On Board Diagnostics) of a vehicle and a data acquisition system. To show this, first an introduction to the theoretical framework is made where the communication system used, the CANbus (Controller Area Network), its extension CAN FD (CAN Flexible Data-rate) and the operation of the OBD-II are explained. When designing the interface, a description of the hardware used, the PCANRouter FD, was made, as well as an explanation of the general operation of the interface, to later explain it in detail the three parts in that the code programmed in C++ language is divided: the configuration module, the module for sending requests and the management of responses. The configuration module reads frames sent by serial communication from a terminal, in this case a computer, using a text file in JSON format and a Python program to read it and send it. The request sending module performs the function of sending the codes to obtain information from the OBD system at a certain frequency. This frequency, in the same way as the codes, the message identifiers and a waiting time to start sending are parameters configured by the user that are saved in the non-volatile memory of the PCAN-Router FD. Response management is responsible for analysing the frames sent from the vehicle's OBD system and transforming them from CAN to CAN FD, to join, if necessary, a response sent in different frames. Before carrying out the implementation in a real vehicle, a verification of the sending of requests has been carried out using the software PCAN view, for viewing frames of CAN, to then do a simulation of operation using the same software and adding a board of Arduino MKRZERO with an implemented code that simulates the operation of the OBD system, to later do a real vehicle test and do an analysis of the results. With the results obtained, it can be concluded that the interface works correctly and can serve as source code for future improvements.